Source: https://rovaniemi.cloudnc.fi/fi-FI/Toimielimet/Kaupunginhallitus/Kokous_162020/Asemakaavan_muutos_4_kaupunginosa_Koskip(104198)
Timestamp: 2020-08-03 15:27:09+00:00
Document Index: 12060639

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Elinvoimalautakunta, 19.5.2020
Kaavoitus 28.4.2020/ kaavasuunnittelija NC:
Voimassa oleva asemakaava ja asemakaavan muutosluonnokset pidettiin kolmannen kerran valmisteluvaiheen kuulemista varten nähtävillä 25.2.-11.3.2019 palvelupiste Osviitassa Rinteenkulman kauppakeskuksessa (2 krs), osoitteessa Koskikatu 25 sekä kaupungin internetsivuilla kaavatorilla. Valmisteluvaiheen kuulemisesta ja nähtävilläpidosta ilmoitettiin lehtikuulutuksella Lapin Kansassa 22.2.2019 sekä kirjeillä vuokralaisille ja lähinaapureille. Nähtävilläoloaikana saapui 5 mielipidettä ja 2 lausuntoa. Mielipiteet sekä lausunnot vastauksineen löytyvät vuorovaikutuslomakkeelta.
Valmisteluvaiheessa tutkittiin kahta luonnosvaihtoehtoa. Molemmissa muutosvaihtoehdoissa osoitetaan alueen pohjoisosaan ravintola Valdemarille liikerakennustontti, suunnittelualueen virkistysalue on kokonaisuudessaan merkitty uimaranta-alueeksi. Alueen pohjoisosaan tulee vesiliikennealue venevalkamaa/-satamaa varten, osa jokialueesta kaavoitetaan vesialueeksi. Kaava-alueen pohjoispuolella sijaitseva pysäköimispaikka merkitään ohjeellisena asemakaavaan ohjelmapalvelu- ja pysäköintialueena. Uimarannan läheisyyteen tutkitaan molemmissa muutosluonnoksissa uuden liiketontin sijoittamista. Uusi liiketontti palvelisi jokikahvilana/ravintolana, johon voitaisiin sijoittaa myös yleistä uimarantaa palvelevia huoltotiloja, kuten pukeutumistilat, WC ym. Esillä olleissa muutosvaihtoehdoissa kahvilatontin tutkittava rakennusoikeuden määrä on sama, mutta tontin pinta-ala ja muoto poikkeavat toisistaan. Leirintäaluetta on tarkoitus kehittää siten, että aluetta voidaan hyödyntää myös talviaikana matkailussa sekä ohjelmapalvelualueena että yöpymisessä. Vaihtoehdossa yksi leirintäalueen kerrosalaneliömetrimäärä on 600 ja vaihtoehdossa kaksi 700. Jäämerentien ajoneuvoliikenne katkaistaan molemmissa muutosluonnoksissa Ounaskosken sillan päässä.
Kaavamuutosehdotuksen pohjaksi ehdotetaan luonnosvaihtoehtoa numero 2. Kaavaehdotuskartassa kahvilarakennuksen tonttia on siirretty lähemmäksi Jäämerentietä. Rakentamisen keskittäminen tehokkaasti etäämmäksi rannasta mahdollistaa laajan viheralueen säilymisen Koskipuistossa ja näkymä keskustasta säilyy puistomaisena. Uuden liiketontin osalta kaavamuutos mahdollistaa paviljonkimaisen ympäristöön sopeutuvan ratkaisun, joka jättää maiseman ja luonnon pääosaan. Kahvilatontin rakennusoikeutta on nostettu 650 k-m²:iin ja tonttia voidaan kehittää joko omana yksikkönä tai yhdessä leirintäalueen toimintojen kanssa. Yleinen pysäköintialue on ehdotukseen muutettu autopaikkojen korttelialueeksi, jonka kautta voidaan liittyä siihen rajoittuviin kortteleihin. Leirintäalueen tontin rakennusoikeus nostettiin 750:k-m²:iin ja Valdemarin tontin rakennusoikeus 600 k-m²:iin. Jäämerentien ajoneuvoliikenne katkaistaan ja Jäämerentien varrelle voidaan sijoittaa pysäköintiä. Kaavamuutosehdotus sovittaa yhteen osallisten näkemyksiä alueen kehittämisestä.
Elinvoimalautakunta päättää esittää kaupunginhallitukselle, että 4. kaupunginosan Koskipuiston leirintä-, uimaranta- ja katualueen asemakaavaa ryhdytään muuttamaan luonnosvaihtoehto 2:een pohjautuvan 19.3.2020 päivätyn kaavaehdotuskartan mukaisesti. Asemakaavan muutosehdotus asetetaan julkisesti nähtäville ja asiasta pyydetään Lapin liiton, ELY-keskuksen sekä Napapiirin Energia ja Veden lausunnot.
Mikko Lempiäinen ehdotti liitteen 10 mukaisen muutosehdotuksen, jossa asia palautetaan uudelleen valmisteltavaksi.
Jaakko Portti ja Minna Muukkonen kannattivat Mikko Lempiäisen ehdotusta.
Puheenjohtaja totesi, että asian palauttamisesta uudelleen valmisteltavaksi on tehty kannatettu päätösehdotus, joten asiasta on äänestettävä. Elinvoimalautakunta hyväksyi puheenjohtajan esityksen, jonka mukaan ne, jotka ovat asian käsittelyn kannalla äänestävät Jaa ja ne, jotka ovat asian palauttamisen kannalla uuteen valmisteluun äänestävät Ei.
Suoritetussa äänestyksessä annettiin kahdeksan (8) Jaa-ääntä ja kolme (3) Ei-ääntä.
Lautakunta piti kokoustauon 16.25 - 16.30. Puheenjohtaja kävi kokouksen osallistujat uudelleen läpi.
Jaakko Portti ehdotti seuraavan muutosehdotuksen:
KL 12 rakennusoikeus rajataan 300 neliömetriin.
Lisäksi 19.3.2020 päivitetyn muutosesityksen asemakaavamääräykset ja merkinnät liitteen kohdasta KL12 poistetaan maininta ravintolasta ja teksti muutetaan muotoon: Liikerakennusten korttelialue. Alueelle saa sijoittaa leirintäaluetta palvelevat uudet vastaanotto- ja toimistotilat. Liikerakennuksen yhteyteen tulee rakentaa yleistä uimarantaa ja tenniskenttien käyttäjiä palvelevia huolto- ja palvelutiloja. Liikerakennukseen saa sijoittaa Koskipuiston, uimarannan ja tennispuiston käyttäjiä sekä leirintäaluetta palvelevat kahviotilat sekä leirintäalueen käyttäjien huolto- ja palvelutiloja.
Mikko Lempiäinen kannatti Jaakko Portin ehdotusta.
Puheenjohtaja totesi, että on tehty kannatettu toimialajohtajan pohjaehdotuksesta poikkeava ehdotus, joten asiasta on äänestettävä. Elinvoimalautakunta hyväksyi puheenjohtajan esityksen, jonka mukaan ne, jotka ovat toimialajohtajan pohjaehdotuksen kannalla äänestävät Jaa, ja ne jotka ovat Portin ehdotuksen kannalla äänestävät Ei.
Puheenjohtaja totesi, että toimialajohtajan ehdotus on tullut elinvoimalautakunnan päätökseksi.
Jaakko Portti ja Mikko Lempiäinen jättivät asiasta eriävät mielipiteet.
Jaakko Portin eriävä mielipide on liitteenä 11.
Mikko Lempiäinen jätti asiasta seuraavan eriävän mielipiteen:
Alueella toimii ravintola-pitopalveluyritys kesäterasseineen, joten esityksen mukaiselle isolle ravintolalle ja suurelle rakennusoikeudelle ei ole tarvetta. Koska leirintäalueen yrittäjän ja uimarannan käyttäjien mukaan isolle uudelle ravintolalle ei ole tarvetta, alueen rakennusoikeus voidaan pienentää 300 kerrosneliömetriin VU alueella paremmin sopeutuvan liikerakennuksen rakentamiseksi.
Palautetaan uudelleen valmisteltavaksi EI
Kaisu Huhtalo, Anna-Maria Alaluusua, Petteri Pohja, Aarne Jänkälä, Heikki Poranen, Marianna Mölläri, Katja Lindholm, Lauri Ylipaavalniemi
Jaakko Portti, Mikko Lempiäinen, Minna Muukkonen
Äänestys:Toimialajohtajan ehdotus JAA
Jaakko Portin ehdotus EI
Heikki Poranen, Kaisu Huhtalo, Aarne Jänkälä, Petteri Pohja, Anna-Maria Alaluusua, Lauri Ylipaavalniemi, Marianna Mölläri, Katja Lindholm
Kaupunginhallitus päättää palauttaa asian elinvoimalautakunnalle uudelleen valmisteltavaksi. Kaavan uudelleen valmistelussa tulee varmistaa hyvän hallinnon prosessin toteutuminen. Valmistelussa tulee arvioida asemakaavan taloudellist vaikutukset ja omistajapoliittisten tavoitteiden totetuminen sekä poikkeuksellisen tulvan vaikutukset. Valmistelussa tulee myös ottaa huomioon alueen strateginen merkitys Rovaniemen kaupungille ja tarkastella kaavaa kaupungin elinvoiman näkökulmasta.
Elinvoimalautakunnalle
Valmisteluvaiheen 2019 vuorovaikutuslomake.pdf (pdf, 2562 kt)
Asemakaavaehdotus, vedos.pdf (pdf, 524 kt)
Kaavaehdotuksen merkinnät ja määräykset, vedos.pdf (pdf, 24 kt)
Kaavaselostus, vedos.pdf (pdf, 6520 kt)